钦定古今图书集成/历象汇编/历法典/第108卷 > 大学衍义补 > 测景台赋〈以设在天中端景垂则为韵〉 阙名
## 钦定古今图书集成/历象汇编/历法典/第108卷 > 大学衍义补 > 测景台赋〈以设在天中端景垂则为韵〉 阙名

“瞻彼古台，揆日爰设，载征经始之旨，将测运行之节，
天地之心可见，风雨之交既别，玉律匪先，土圭是揭，
以征阴阳之短长，以察浮骖之晷辙。不然者，焉可以
酌其数于高空，建天中而有截？详厥《周典》，询诸日官，
以寒暑为候，以阴阳为端，且俯接神州，迥当嵩岭，凭
累土之增构，运孤标之直影，矧因高以垂范，异寻虚”
而捕景。分至有度，知王者之迎长；盈缩不𠍴，念志士
之思永。𡾰𡶴霄耸，昭明有融。九层一验，万㝢攸同。彰
宣精而示下，表无私而得中。况复圭植于台，日生于
海，常呈象以委照，必澄霞而赋彩。两童之辩犹惑，太
史之占斯在。上千里而是驰，下寸晷而未改。“嗟夫悠
也久也，元之又元。昇大明而赫矣，顾”崇址而岿然。是
以分北陆，识南躔。审以作程，定此而会期。率土中以
举正，因兹而仰辨均天。唯彼元德，我后是则。普观端
景，知立表于天中；潜则末光，思劳躬于日昃。至若视
朔兴纪，《书》云立规。浮箭司辰，且于室内；建木灭影，或
在天垂。岂比夫兹台之特立，平四气而正两仪。